გივი შადური

გივი შადური — ქართველი რეალისტი მწერლის  მიხეილ ჯავახიშვილის რიგით მეოთხე, 1928 წლის რომანი.

 რომანის შესახებ 
გივი შადური მიხეილ ჯავახიშვილმა 1928 წელს დაწერა. რომანი სათავგადასავლო ჟანრს განეკუთვნება. შედგება ხუთი დამოუკიდებელი მოთხრობისაგან, რომელთაც ერთი საერთო გმირი ჰყავთ — ამბის მთხრობელი, სათაურშივე დასახელებული გივი შადური.
 რომანის სიუჟეტი და სტრუქტურა 
რომანის მთხრობელი — გივი შადური ამბის მოყოლისას მკითხველს სუფრიდან ესაუბრება. შადური უკვე ხანში შესული და ცხოვრებისგან გამობრძმედილი ადამიანია. თითოეულ მოთხრობაში ის თავის მძიმე და მრავალ თავგადასავალ გამოვლილი ცხოვრებიდან ეპიზოდს იხსენებს.
პირველ ეპიზოდ — ესპანურ სისხლში — შადური თავის ოჯახზე და ცხოვრებაზე მოგვითხრობს.
მეორე ეპიზოდ — დაბრუნებულში — ის თავისი ბიძაშვილების — დათოსა და პეტრეს შესახებ ყვება. თუ როგორ სწავლობდნენ ადესაში და პეტრეს როგორ მოუწია ცხოვრების და კარიერის რუსეთში გაგრძელება.
მესამე ეპიზოდ — შავ კლდეში გივი თავის ახალგაზრდობას იხსენებს. ყვება იმ დროზე, როცა ჯერ კიდევ „შოფერი“ იყო და თავის ყმაწვილობაში გაცნობილ რუსიკოზე. შავ კლდესთან მან ავტოკატასტროფა გადაიტანა.
მეოთხე ეპიზოდი — წითელი ღილი  — გივი შადური თავის მეორე სიყვარულზე და უკანონო ვაჟზე ჰყვება.
მეხუთე ეპიზოდი — ბედი მდევარი — ეს მოთხრობა რევოლუციის ფონზე მიმდინარეობს. შადური ციხეში აღმოჩნდება.

პერსონაჟები
გივი შადური — მთავარი პერსონაჟი.მთხრობელი.
რუსიკო — გივის ცოლი.
დათიკო — გივის ბიძაშვილი.  
პეტრე —  გივის ბიძაშვილი. 

ფაქტები
რომანის ავტორმა  ჯავახიშვილმა ნაწარმოებში საკუთარი თავი გამოაჩინა. თანაც მას მეორე პირში თავად შადური მიმართავს.

რესურსები ინტერნეტში
ფრაზები რომანიდან

კატეგორია:მიხეილ ჯავახიშვილის ნაწარმოებები
კატეგორია:ქართული რომანები
კატეგორია:1928 წლის რომანები
კატეგორია:ფსიქოლოგიური რომანები